Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Hey Iceland fékk þar sérstök hvatningarverðlaun Ásta Kristín Sigurjónsdóttir , framkvæmdastjóri Íslenska ferðaklasans , Guðni Th. Jóhannesson , forseti Íslands , Hugrún Hannesdóttir frá Hey Iceland og Bjarnheiður Hallsdóttir formaður SAF . Mynd : Íslenski ferðaklasinn Það var forseti Íslands , Guðni Th. Jóhannesson , sem afhenti í dag hvatningarverðlaun ábyrgrar ferðaþjónustu . Verðlaunahafinn í ár er Hey Iceland en í rökstuðningi dómnefndar segir að Hey Iceland byggi á traustum grunni Ferðaþjónustu bænda og hafi starfað eftir sjálfbærnistefnu frá árinu 2002 . „ Fyrirtækið hefur verið þátttakandi í Ábyrgri ferðaþjónustu frá upphafi og sett sér og birt markmið í tengslum við áherslur Ábyrgrar ferðaþjónustu á heimasíðu sinni auk þess sem fyrirtækið hefur sett sér mælikvarða til þess að meta árangur sinn . ” Auk þess er fyrirtækið með gull-umhverfismerki vottað af Vakanum og stefnir Hey Iceland að kolefnisjöfnun á öllu flugi Bændaferða árið 2020 líkt og Túristi fjallaði nýverið um . „ Hey Iceland sýnir fordæmi fyrir aðra aðila í þessum skrefum og á starfsfólk Hey Iceland á hrós skilið fyrir metnaðarfull verkefni á sviði umhverfismála . Þá ber einnig að nefna verkefnið „ Hleðsla í hlaði “ sem unnið hefur verið að í samstarfi við fjölda aðila . Fyrirtækið er með sjálfbæra ferðaþjónustu að leiðarljósi og er í einstakri stöðu til að hvetja aðra til góðra verka og vinna saman að verkefnum heimsmarkmiða Sameinuð þjóðanna um sjálfbæra þróun , ” segir jafnframt í rökstuðningi dómnefndar . Auk þess að afhenda verðlaun dagsins þá hélt forseti Íslands tölu um upplifun sína af því að vera ferðamaður í eigin landi . Frumkvöðlarnir Eyþór Máni Steinarsson , Hannes Árni Hannesson og Sólon Örn Sævarsson sögðu svo frá því hvernig þeir forrituðu vefútgáfu Loftlagsmælisins í 24 tíma hakkaþoni á menningarnótt í sumar . Það var svo Andri Snær Magnason , rithöfund , sem tók síðastur til máls og vakti fagfólk í ferðaþjónustu til umhugsunar um stöðu greinarinnar þegar kemur að umhverfismálum eins og segir í tilkynningu frá Íslenska ferðaklasanum sem stendur að degi ábyrgrar ferðaþjónustu . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is